**Z A P I S N I K**

sa 2. sjednice Općinskog vijeća Općine Tompojevci, održane u prostorijama Općine Tompojevci, A.G. Matoša 9, Tompojevci, dana 28. srpnja 2021. godine s početkom u 16,00 sati.

**Sjednici su nazočni članovi Općinskog vijeća Općine Tompojevci**

1. Ivan Štefanac - predsjednik Općinskog vijeća
2. Antun Lukić - potpredsjednik Općinskog vijeća
3. Ivana Tomaš
4. Mihael Sabadoš
5. Mijo Horvatović
6. Robert Mesaroš
7. Zlatko Potočki
8. Tomislav Panenić

**Odsutni članovi Općinskog vijeća:**

1. Amalija Lovrić – najavila izostanak

**Osim članova Općinskog vijeća, sjednici su nazočni:**

1. Milan Grubač – Općinski načelnik
2. Slavko Ždinjak - zamjenik općinskog načelnika iz reda pripadnika rusinske nacionalne manjine
3. Kata Cvitković - pročelnica JUO
4. Igor Mihelić – član Povjerenstva
5. Nikola Čurčinac – član Povjerenstva

Predsjednik Općinskog vijeća pozdravlja nazočne, utvrđuje da postoji kvorum za održavanje sjednice (nazočno 8 vijećnika od 9 vijećnika) i da se mogu donositi pravovaljane odluke.

Prije prelaska na dnevni red predsjednik Općinskog vijeća otvorio je raspravu o zapisniku sa s konstituirajuće sjednice Općinskog vijeća Općine Tompojevci, održane dana 10. lipnja 2021. Pita ima li primjedbi na zapisnik. Primjedbi na zapisnik nije bilo te je **Općinsko vijeće jednoglasno s 8 glasova ZA usvojilo Zapisnik.**

**Nakon usvajanja Zapisnika predsjednik općinskog vijeća predlaže točke dnevnog reda**

1. Izbor Odbora za proračun i financije.
2. Izbor Odbora za Statut i Poslovnik.
3. Prijedlog Odluke o raspoređivanju sredstava za financiranje političkih stranaka i članova izabranih s liste grupe birača zastupljenih u Općinskom vijeću Općine Tompojevci za razdoblje lipanj – prosinac 2021. godine
4. **Prijedlog Odluke o izboru najpovoljnije ponude na natječaju za zakup poljoprivrednog zemljišta u vlasništvu Republike Hrvatske na području Općine Tompojevci.**
5. Prijedlog Odluke o suglasnosti za provedbu ulaganja na području Općine Tompojevci unutar mjere 07 »Temeljne usluge i obnova sela u ruralnim područjima« iz programa ruralnog razvoja Republike Hrvatske za razdoblje 2014-2020. god.

Dnevni red jednoglasno prihvaćen ( 8 glasova „ZA“).

**Točka 1.**

*Izbor Odbora za proračun i financije*

Predsjednik Općinskog vijeća iznosi prijedlog vijećnika Hrvatske demokratske zajednice, koji predlažu da se u Odbor za proračun i financije izaberu:

1. Ivana Tomaš, za predsjednika
2. Mihael Sabadoš, za člana
3. Antun Lukić, za člana
4. Marija Filipović, za člana
5. Robert Mesaroš, za člana

Kako drugih prijedloga nije bilo isti je dao na glasovanje. Nakon provedenog glasovanja konstatirao je, da je sa 8 glasova ZA, odnosno jednoglasno donijeta:

**Odluka**

**o izboru Odbora za proračun i financije**

**Točka 2.**

*Izbor Odbora Statut i Poslovnik*

Predsjednik Općinskog vijeća iznosi prijedlog vijećnika Hrvatske demokratske zajednice, koji predlažu da se u Odbor za Statut i Poslovnik izaberu:

1. Ivan Štefanac, za predsjednika
2. Mijo Horvatović, za člana
3. Antun Lukić, za člana
4. Kata Cvitković, za člana
5. Zlatko Potočki, za člana

Kako drugih prijedloga nije bilo isti je dao na glasovanje. Nakon provedenog glasovanja konstatirao je, da je sa 8 glasova ZA, odnosno jednoglasno donijeta:

**Odluka**

**o izboru Odbora za Statut i Poslovnik**

**Točka 3.**

*Prijedlog Odluke o raspoređivanju sredstava za financiranje političkih stranaka i članova izabranih s liste grupe birača zastupljenih u Općinskom vijeću Općine Tompojevci za razdoblje lipanj – prosinac 2021. godine*

Pr**e**dsjednik Općinskog vijeća daje riječ Kati Cvitković.

Kata Cvitković, pročelnica JUO, kao izvjestiteljica ove točke dnevnog reda govoreći o raspoređivanju sredstava za financiranje političkih stranaka i članova izabranih s liste grupe birača zastupljenih u Općinskom vijeću Općine Tompojevci za razdoblje lipanj – prosinac 2021. godine naglasila je kako je pred vijećnicima odluka o financiranju regulirana Zakonom o financiranju političkih aktivnosti, izborne promidžbe i referenduma i kako je riječ o istom iznosu koji je bio planiran i prošle godine. U Općinsko vijeće Općine Tompojevci izabrano je 9 članova, a deseti se bira na dopunskim izborima iz reda pripadnika srpske nacionalne manjine, budući da na provedenim izborima u Općinskom vijeću nije osigurana odgovarajuća zastupljenost pripadnika srpske nacionalne manjine, te se broj članova općinskog vijeća povećava za 1 mjesto. Za svakog člana Općinskog vijeća utvrđen je jednaki mjesečni iznos sredstava u visini od 83,33 kn, a za podzastupljeni spol ( 10% više) 91,66 kn. Pojedinoj političkoj stranci pripada mjesečni iznos sredstava razmjerno broju njenih izabranih članova Općinskog vijeća prema konačnim rezultatima izbora.

Općinsko vijeće, je bez rasprave, jednoglasno sa 8 glasova „ZA“ donijelo:

**Odluku**

**o raspoređivanju sredstava za financiranje političkih stranaka i članova izabranih s liste grupe birača zastupljenih u Općinskom vijeću Općine Tompojevci za razdoblje lipanj – prosinac 2021. godine**

**Točka 4.**

***Prijedlog Odluke o izboru najpovoljnije ponude na natječaju za zakup poljoprivrednog zemljišta u vlasništvu Republike Hrvatske na području Općine Tompojevci***

Pr**e**dsjednik Općinskog vijeća kaže da su pozvani svi članovi Povjerenstva, ispričala su se dva člana da ne mogu doći, a na sjednici su nazočna preostala tri člana, pozdravlja ih te daje riječ Igoru Miheliću.

Igor Mihelić, član Povjerenstva za zakup i prodaju poljoprivrednog zemljišta u vlasništvu RH na području Općine Tompojevci, izvjestitelj ove točke dnevnog reda upoznao je nazočne sa radom Povjerenstva od trenutka otvaranja ponuda pa do upućivanja prijedloga Odluke o izboru najpovoljnije ponude za zakup poljoprivrednog zemljišta Općinsko vijeću. Radi transparentnost rada Povjerenstva svi akti objavljeni su na web stranici Općine Tompojevci ( zapisnik o javnom otvaranju ponuda od 10.5.2021. godine, ispravak zapisnika s javnog otvaranja – potkrala se greška kod Roberta Mesaroša koji nije dostavio gospodarski program, a navedeno je da je, još jednom isprika, zapisnik o radu povjerenstva od 23.06.2021. godine i tablica 1.). Na natječaj je pristiglo 30 ponuda (73 PTC, samo za PTC 72 nije pristigla niti jedna ponuda). Povjerenstvo je započelo s radom na način da je pregledalo svu natječajnu dokumentaciju, pri čemu je utvrdilo da su dva ponuditelja dostavila ponudu koja je nevažeća i to ponuditelj Robert Mesaroš nije dostavio Gospodarski program i ponuditelj OPG Zolika Račman ima poreznog duga. Povjerenstvo, iako nije moralo, pozvalo je ponuditelje da se pismenim putem obrate ukoliko imaju bilo kakvih upita u vezi rada povjerenstva. Pristiglo je 6 prigovora, od koji 3 identična (Tibor Kubiček, Antun Šerfezi i PUO Poljoprad, vl. Igor Kubiček). Ostala tri prigovora pristigla su od PUO Lajko, Veronike Aleksa i Maria Mijatovića (pojašnjav). Povjerenstvo je odbilo sve prigovore, jer se rad povjerenstva temeljio na zakonu. Neki prigovori upućeni su čak i na ured predsjednika, što zaista nije bilo potrebno.

Otvorena rasprava.

Tomislav Panenić se uključio u raspravu i naglasio da se treba razlučiti dvije stvari. Da li je sve provedeno u skladu sa Zakonom, a on smatra da je, i koja je uloga Općinskog vijeća u donošenju ove odluke, da li je samo potvrđuje ili politički treba odlučiti ( ovo je jedna od najvećih odluka Općinskog vijeća u usmjeravanju poljoprivredne proizvodnje). Propituje se pravednost, i da li je bilo dogovora (jesu li bili nezakoniti, on smatra nisu, uvijek je bilo dogovora pa tako i sada). Nadalje govori o prioritetima navedenim u važećem Zakonu o poljoprivrednom zemljištu i o prioritetima koji su navedeni u najavljenim izmjenama zakona.

Mijo Horvatović, na temelju razgovora s jednim od sudionika natječaja (prepričava razgovor), pita gosp. Panenića da još jednom kaže koji su razlozi njegovog izlaska iz Povjerenstva. Gosp. Panenić je odgovorio ništa drugo, osim onoga što je napisao u ostavci.

Predsjednik Općinskog vijeća stavio je prijedlog Odluke na glasanje te je Općinsko vijeće jednoglasno sa 8 glasova „ZA“ donijelo:

**Odluku**

**o izboru najpovoljnije ponude na natječaju za zakup poljoprivrednog zemljišta u vlasništvu Republike Hrvatske na području Općine Tompojevci**

**Točka 5.**

*Prijedlog Odluke o suglasnosti za provedbu ulaganja na području Općine Tompojevci unutar mjere 07 »Temeljne usluge i obnova sela u ruralnim područjima« iz programa ruralnog razvoja Republike Hrvatske za razdoblje 2014-2020.*

Pr**e**dsjednik Općinskog vijeća daje riječ Milanu Grubaču, općinskom načelniku.

Općinski načelnik je govorio o projektu dječjeg vrtića koji je predložen za kandidiranje na mjeru 7.4.1. u prijedlogu dostavljene odluke. Projektna dokumentacija je napravljena u bivšem sazivu, određene stavke u projektu se moraju mijenjati kako bi ostvarili što više bodova, a i kako bi se smanjila vrijednost projekta (izmjene se odnose na sustav grijanja i raspored prostorija odnosno broj vrtićkih i jasličkih skupina). Izmjena dokumentacije bi koštala oko 37.000,00 kuna. Budući da se na natječaj mogu kandidirati dva projekta, predlaže da se kandidira i projekt rekonstrukcije vatrogasnog doma u Bokšiću, za koji imamo izrađenu projektnu dokumentaciju. Vrijednost projekta je oko 1.000.000,00 kn, bez nadzora.

Otvorena rasprava.

U raspravu se uključuje Tomislav Panenić koji govori o radnjama koje treba provesti ukoliko se dokumentacija mijenja i o budućem financiranju rada vrtića, a Ivana Tomaš govori kako se treba voditi računa kod izrade projektne dokumentacije kako bi se uzeo svaki bod i kako bi ona puno toga promijenila, ali sad je gotovo.

Predsjednik Općinskog vijeća stavio je prijedlog Odluke na glasanje te je Općinsko vijeće jednoglasno sa 8 glasova „ZA“ donijelo

**Odluku**

**o suglasnosti za provedbu ulaganja na području Općine Tompojevci unutar mjere 07 »Temeljne usluge i obnova sela u ruralnim područjima« iz programa ruralnog razvoja Republike Hrvatske za razdoblje 2014-2020.(u naselju Tompojevci** **ZGRADA DJEČJEG VRTIĆA (P) na k.č. br. 66/2, k.o. Tompojevci, i KOLNOG PRILAZA na k.č. br. 428, k.o. Tompojevci i u naselju Bokšić - Rekonstrukcija javne zgrade (P) – Vatrogasni dom na k.č. br. 1844/1, k.o. Čakovci)**

PITANJA I PRIJEDLOZI:

Nakon što je iscrpljen usvojeni dnevni red, predsjednik Općinskog vijeća poziva nazočne na postavljanje pitanja.

Tomislav Panenić upozorava na slabu prohodnost staza, a općinski načelnik upoznaje vijećnike s primopredajom vlasti, odnosno o zatečenom stanju u općini što se tiče: **projekata** ( dječji vrtić problem u vezi dokumentacije, rekonstrukcija ceste u vinkovačkoj ulici-nastavljen projekt, sanacija doma u Berku – nije poslano izvješće od 2. mjeseca, društveni dom u Mikluševcima- uporabna dozvola izdana, a uređaji nisu priključeni za upotrebu, projekt Zaželi II faza nastavljen bez obzira na predizborne priče), **javnih radova** ( 10 radnika, a dva uređaja, nemoguće raditi) **automobila** ( Ford fiesta u dvorištu kod Okrama u Vukovaru, neisplativ popravak, samo za otpad; Reno Megan – na temelju pregleda i procjene vozila nema financijske vrijednosti, registracija do 11. mjeseca). Novo vozilo u vrijednosti 100.000,00 kuna nije isporučeno i auto kuća u kojoj je vozilo bilo naručeno je raskinula ugovor zbog nemogućnosti isporuke auta u dogovorenom roku. Dalje navodi kako koristi svoj osobni automobil u službene svrhe i kako ne postoji mogućnost kupovine novog automobila za 100.000,00 kuna, stoga je tražio tri ponude za kupovinu rabljenog automobila (crne boje, do 5. godina starosti i 100.000 prijeđenih kilometara). Ima dosta pritužbi i upita od strane građana (zamjena poderanih zastava i sl.). Na kraju iznosi problem ne ishođenja uporabnih dozvola za mrtvačnice u Berku, Bokšiću, Mikluševcima i Čakovcima. U raspravu prethodno navedenih tema uključili su se Tomislav Panenić, Ivana Tomaš, Zlatko Potočki i Ivan Štefanac.

KLASA: 021-05/21-01/15

URBROJ: 2196/07-02-21-2

Sjednica završila sa radom u 17,26 sati.

Zapisnik vodila Predsjednik Općinskog vijeća

Kata Cvitković Ivan Štefanac